รัฐบาลไทย-ข่าวทำเนียบรัฐบาล-ราชกิจจานุเบกษา เผยแพร่ ๔ ระเบียบที่เกี่ยวข้องกับ "กองทุนเพื่อความเสมอภาคทางการศึกษา"
วันจันทร์ที่ 8 ตุลาคม 2561
ราชกิจจานุเบกษา เผยแพร่ ๔ ระเบียบที่เกี่ยวข้องกับ "กองทุนเพื่อความเสมอภาคทางการศึกษา"
ราชกิจจานุเบกษา เมื่อวันที่ ๕ ตุลาคม ๒๕๖๑ เผยแพร่ระเบียบที่เกี่ยวข้องกับ "กองทุนเพื่อความเสมอภาคทางการศึกษา" จํานวน ๔ ฉบับ
ราชกิจจานุเบกษา เมื่อวันที่ ๕ ตุลาคม ๒๕๖๑ เผยแพร่ระเบียบที่เกี่ยวข้องกับ"กองทุนเพื่อความเสมอภาคทางการศึกษา" จํานวน ๔ ฉบับ คือ ๑) เพื่อใช้เป็นแนวทางดําเนินการในการบริหารงานบุคคล๒) การรักษาการและปฏิบัติการแทนผู้จัดการและนิติกรรม๓) หลักเกณฑ์การจัดสรรเงินกองทุน ๔)หลักเกณฑ์การตรวจสอบข้อมูลและการช่วยเหลือเด็กปฐมวัย เด็กและเยาวชน ซึ่งขาดแคลนทุนทรัพย์หรือด้อยโอกาส ผู้ขาดแคลนทุนทรัพย์ ผู้ด้อยโอกาส ครอบครัวที่ขาดแคลนทุนทรัพย์ และครู
๑.ระเบียบกองทุนเพื่อความเสมอภาคทางการศึกษา ว่าด้วยการบริหารงานบุคคล พ.ศ. ๒๕๖๑ซึ่งเป็นระเบียบที่ใช้ในการบริหารงานบุคคลของกองทุน เช่น การกําหนดอัตราเงินเดือน ค่าจ้าง ค่าตอบแทน การประเมินผลบุคลากร เป็นต้น(อ่านรายละเอียดเพิ่มเติม)
๒. ระเบียบกองทุนเพื่อความเสมอภาคทางการศึกษา ว่าด้วยการรักษาการแทนและการปฏิบัติการแทนผู้จัดการ และนิติกรรมที่ผู้จัดการต้องขออนุมัติต่อคณะกรรมการ พ.ศ. ๒๕๖๑ซึ่งเป็นระเบียบของกองทุนเกี่ยวกับการรักษาการแทนและการปฏิบัติการแทนผู้จัดการ และนิติกรรมที่ผู้จัดการต้องขออนุมัติต่อคณะกรรมการ(อ่านรายละเอียดเพิ่มเติม)
๓. ระเบียบกองทุนเพื่อความเสมอภาคทางการศึกษา ว่าดัวยหลักเกณฑ์ เงื่อนไข และลําดับความสําคัญในการจัดสรรเงินกองทุน พ.ศ. ๒๕๖๑ซึ่งเป็นระเบียบเพื่อให้การจัดสรรเงินกองทุนเป็นไปตามวัตถุประสงค์ในการจัดตั้งกองทุนให้มีประสิทธิภาพ มีคุณภาพ และทั่วถึง โดยดําเนินการภายใต้แนวคิดหลักและลําดับความสําคัญ ดังนี้
๑) แนวคิดหลักของกองทุน
ก. การเพิ่มประสิทธิผลและคุณภาพของผลสัมฤทธิ์ในการสร้างความเสมอภาคทางการศึกษาและวัตถุประสงค์
ข. การมีส่วนร่วมของทุกภาคส่วนในการดําเนินงานเพื่อสร้างความเสมอภาคทางการศึกษา
ค. การช่วยเหลือทั้งรูปแบบการสนับสนุนค่าใช้จ่ายผ่านหน่วยงาน ไม่ว่าจะเป็นภาครัฐ ภาคเอกชน หรือภาคประชาสังคม และรูปแบบการสนับสนุนค่าใช้จ่ายต่อผู้รับประโยชน์โดยตรง
ง. การให้ความสําคัญกับการพัฒนาองค์ความรู้ ระบบสารสนเทศ และนวัตกรรม เพื่อเป็นฐานในการสร้างความเสมอภาคทางการศึกษาอย่างยั่งยืน และการดําเนินการเพื่อให้บรรลุวัตถุประสงค์ที่กําหนดไว้
จ. การติดตามผลการดําเนินงานอย่างต่อเนื่อง และสนับสนุนระบบธรรมาภิบาลของกองทุน โดยมุ่งเน้นความโปร่งใสและสามารถตรวจสอบได้
๒) ลําดับความสําคัญในการจัดสรรเงินกองทุน
ก. พิจารณาจัดสรรให้แก่กลุ่มเป้าหมายที่ขาดแคลนทุนทรัพย์หรือด้อยโอกาสก่อน
ข. พิจารณาจัดสรรให้แก่กลุ่มเป้าหมายที่ขาดแคลนทุนทรัพย์หรือด้อยโอกาสในระดับรุนแรงกว่าก่อน
ค. พิจารณาจัดสรรให้แก่กลุ่มเป้าหมายที่มีปัญหาซ้ําซ้อนก่อน
ง. พิจารณาจัดสรรให้แก่กลุ่มเป้าหมายที่ยังไม่ได้รับความช่วยเหลือจากหน่วยงานใดก่อน
จ. พิจารณาจัดสรรให้แก่ครูที่ดูแลกลุ่มเป้าหมายที่ขาดแคลนทุนทรัพย์หรือด้อยโอกาสก่อน
(อ่านรายละเอียดเพิ่มเติม)
๔. ระเบียบกองทุนเพื่อความเสมอภาคทางการศึกษา ว่าด้วยหลักเกณฑ์ในการตรวจสอบข้อมูลและการช่วยเหลือเด็กปฐมวัย เด็กและเยาวชน ซึ่งขาดแคลนทุนทรัพย์หรือด้อยโอกาส ผู้ขาดแคลนทุนทรัพย์ ผู้ด้อยโอกาส ครอบครัวที่ขาดแคลนทุนทรัพย์ และครู พ.ศ. ๒๕๖๑เพื่อให้เป็นแนวทางการพิจารณาช่วยเหลือตามเกณฑ์การขาดแคลนทุนทรัพย์และด้อยโอกาส ดังนี้
๑) การขาดแคลนทุนทรัพย์และระดับความรุนแรงให้พิจารณาจากข้อมูลรายได้และข้อมูล สถานะครัวเรือน โดยให้นําข้อมูลค่าครองชีพในแต่ละพื้นที่มาประกอบการพิจารณาด้วย
๒) การด้อยโอกาสให้พิจารณาจากการประสบปัญหาความเดือดร้อนและได้รับผลกระทบในด้านเศรษฐกิจ สังคม การศึกษา สาธารณสุข การเมือง กฎหมาย วัฒนธรรม ภัยธรรมชาติ หรืออยู่ในพื้นที่ความไม่สงบ หรือขาดโอกาสที่จะเข้าถึงบริการขั้นพื้นฐานของรัฐ หรือสมควรได้รับการช่วยเหลือเพื่อมนุษยธรรม ตลอดจนประสบปัญหาที่ยังไม่มีองค์กรหลักรับผิดชอบ อันจะส่งผลให้ไม่ได้รับโอกาสทางการศึกษาที่เสมอภาคกับผู้อื่น รวมถึงการด้อยโอกาสลักษณะอื่น ๆ ที่คณะกรรมการ ประกาศกําหนดเพิ่มเติม
(อ่านรายละเอียดเพิ่มเติม)
อ่านเพิ่มเติมราชกิจจานุเบกษา
Rewriter/Editorบัลลังก์ โรหิตเสถียร